[pic] | EURÓPAI BIZOTTSÁG |

Brüsszel, 2010.11.25.

COM(2010) 688 végleges

2010/0333 (NLE)

Javaslat:

A TANÁCS RENDELETE

az Európai Unió és a Seychelle Köztársaság közötti halászati partnerségi megállapodáshoz csatolt jegyzőkönyv szerinti halászati lehetőségek elosztásáról

INDOKOLÁS

A Tanácstól kapott megbízás[1] alapján a Bizottság tárgyalásokat folytatott a Seychelle-szigetekkel az Európai Unió és a Seychelle Köztársaság közötti halászati partnerségi megállapodáshoz csatolt jegyzőkönyv megújításáról. A tárgyalások eredményeként a Felek 2010. június 3-án egy új jegyzőkönyvet parafáltak, melyet az 2010. október 29-i levélváltással módosítottak. A jegyzőkönyv az aláírásáról és ideiglenes alkalmazásáról szóló tanácsi határozat elfogadásától számított és a jelenlegi jegyzőkönyv 2011. január 17-i lejártát követő hároméves időszakra vonatkozik.

A halászati lehetőségek tagállamok közötti elosztására vonatkozó eljárást az új jegyzőkönyv megkötéséről szóló – a Parlament egyetértésével meghozandó – tanácsi határozathoz, illetve a szóban forgó jegyzőkönyv aláírásáról és ideiglenes alkalmazásáról szóló tanácsi határozathoz kapcsolódó eljárással párhuzamosan indítják meg.

Az új jegyzőkönyv az európai uniós halászok számára 48 erszényes kerítőhálós hajó és 12 horogsoros hajó tekintetében biztosít halászati lehetőségeket a Seychelle-szigetek halászati övezetében. A Szerződésnek megfelelően helyénvaló meghatározni a halászati lehetőségek tagállamok közötti elosztására vonatkozó szabályokat.

A Bizottság mindezek alapján javasolja, hogy a Tanács fogadja el ezt a rendeletet.

2010/0333 (NLE)

Javaslat:

A TANÁCS RENDELETE

az Európai Unió és a Seychelle Köztársaság közötti halászati partnerségi megállapodáshoz csatolt jegyzőkönyv szerinti halászati lehetőségek elosztásáról

AZ EURÓPAI UNIÓ TANÁCSA,

tekintettel az Európai Unió működéséről szóló szerződésre és különösen annak 43. cikke (3) bekezdésére,

tekintettel a Bizottság javaslatára[2],

mivel:

1. Az Európai Unió és a Seychelle-szigetek közötti halászati partnerségi megállapodáshoz a Felek 2010. június 3-án egy új jegyzőkönyvet parafáltak, amely az európai uniós hajóknak halászati lehetőségeket biztosít a Seychelle-szigetek felségterületéhez vagy joghatósága alá tartozó vizeken,

2. A Tanács […]-án/-én elfogadta az új jegyzőkönyv aláírásáról és ideiglenes alkalmazásáról szóló XXX/2010/EU határozatot[3].

3. A halászati lehetőségek tagállamok közötti elosztásának módját a jegyzőkönyv érvényességének időtartamára meg kell határozni.

4. A közösségi halászhajók közösségi vizeken kívül folytatott halászati tevékenységeinek engedélyezéséről és a harmadik országok hajóinak közösségi vizekhez való hozzáféréséről, valamint a 2847/93/EGK és az 1624/94/EK rendelet módosításáról, továbbá a 3317/94/EK rendelet hatályon kívül helyezéséről szóló 2008. szeptember 29-i 1006/2008/EK rendelet 10. cikkének (1) bekezdése szerint a Bizottság tájékoztatja az érintett tagállamokat, ha úgy tűnik, hogy a halászati partnerségi megállapodás keretében a Közösség számára kiosztott halászati lehetőségek nincsenek teljes mértékben kihasználva. Amennyiben a Tanács által megállapított határidőn belül nem érkezik válasz, a Bizottság ezt annak megerősítéseként értelmezi, hogy az érintett tagállam hajói az adott időszakban nem használják ki teljes mértékben halászati lehetőségeiket. A szóban forgó határidőt szükséges meghatározni.

5. Helyénvaló előírni, hogy ez a rendelet az Európai Unió Hivatalos Lapjában való kihirdetését követő első napon lépjen hatályba és 2011. január 18-tól legyen alkalmazandó,

ELFOGADTA EZT A RENDELETET:

1. cikk

6. Az Európai Unió és a Seychelle Köztársaság közötti halászati partnerségi megállapodáshoz csatolt jegyzőkönyvben rögzített halászati lehetőségek a tagállamok között a következők szerint kerülnek elosztásra:

a) erszényes kerítőhálós tonhalhalászhajók

Spanyolország | 22 hajó |

Franciaország | 23 hajó |

Olaszország | 3 hajó |

b) felszíni horogsoros hajók

Spanyolország | 2 hajó |

Franciaország | 5 hajó |

Portugália | 5 hajó |

7. A közösségi halászhajók közösségi vizeken kívül folytatott halászati tevékenységeinek engedélyezéséről és a harmadik országok hajóinak közösségi vizekhez való hozzáféréséről szóló, 2008. szeptember 29-i 1006/2008/EK tanácsi rendelet[4] a halászati partnerségi megállapodás és a jegyzőkönyv rendelkezéseinek sérelme nélkül alkalmazandó.

8. Ha az (1) bekezdésben említett tagállamok halászati engedély iránti kérelmei nem merítik ki a jegyzőkönyvben meghatározott halászati lehetőségeket, a Bizottság az 1006/2008/EK rendelet 10. cikkében foglalt rendelkezéseknek megfelelően figyelembe veszi bármely más tagállam halászati engedély iránti kérelmét is. A szóban forgó rendelet 10. cikke (1) bekezdésének alkalmazásában 10 munkanapos határidő került meghatározásra...

2. cikk

Ez a rendelet az Európai Unió Hivatalos Lapjában való kihirdetését követő első napon lép hatályba.

Ez a rendelet 2011. január 18-tól alkalmazandó.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, […]-án/-én.

a Tanács részéről

az elnök […]

[1] A 2010. május 31-i 9755/2010/EK tanácsi határozat.

[2] HL C […], […], […]. o.

[3] HL L …

[4] HL L 286., 2008.10.29., 33. o.